Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 323/11/8802	Košice I, 14.5.2013
EEČ : 2-63-100-2013

U Z N E S E N I E

Trestná vec:	obvinený XXXXX  
Prečin:	nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX XXXXX zo dňa 23.2.2012, spisová značka 4 Pv 323/11/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach na ul. Clementisovej 11, dňa 17.05.2011 v čase o 21.10 hod. si zadovážil  a v igelitovom vrecku prechovával omamnú látku sušené konope (marihuana) s hmotnosoťou 320 mg, čo zodpovedá minimálne jednej obvyklej jednorázovej dávke drogy, pričom rastliny rodu Cannabis (konopa) sú zaradené v zmysle zákona Národnej rady Slovenskej republiky č. 139/1997 Z. z. o omamných látkach, psychotropných látkach a prípravkoch v znení neskorších predpisov do I. skupiny omamných látok.  
Uznesením prokurátora Okresnej prokuratúry XXXXX XXXXX zo dňa 23.2.2012, spisová značka 4 Pv 323/11/8802, bola určená obvinenému skúšobná doba v trvaní 12 mesiacov.
Odôvodnenie:
Uznesením povereného príslušníka Obvodného oddelenia PZ XXXXX - XXXXX,  sp. zn. ORP-XXXXX z 17.05.2011 bolo podľa § 199 ods. 1 Trestného poriadku  začaté trestné stíhanie a dňa 28.11.2011  podľa § 206 ods. 1 Trestného poriadku vznesené obvinenie ml. XXXXX  pre prečin  nedovolenej výroby omamných a psychotropných látok, jedov a prekurzorov, ich držania a obchodovania s nimi podľa § 171 ods. 1 Trestného zákona pre skutok, ako je uvedený vo výroku tohoto uznesenia.

Prokurátor Okresnej prokuratúry Košice I., uznesením sp. zn. 4Pv 323/11 zo dňa 23.02.2012 podľa § 216 ods. 1 písm. a), b), c) Trestného poriadku podmienečne zastavil trestné stíhanie proti obvinenému ml. XXXXX za pre prečin  nedovolenej výroby omamných a psychotropných látok, jedov a prekurzorov, ich držania a obchodovania s nimi podľa § 171 ods. 1 Trestného zákona, s určením skúšobnej doby v trvaní 12 (dvanásť)  mesiacov podľa § 216 ods. 2 Trestného poriadku.

Toto uznesenie sa stalo právoplatným dňom 06.03.2012, skúšobná doba teda skončila dňa 06.03.2013.

Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a  vyhovel aj ďalším určeným obmedzeniam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 
Za týmto účelom boli vyžiadané listinné dôkazy.

Z výpisu Ústrednej evidencie priestupkov MV SR vyplynulo, že obvinený sa nedopustil v skúšobnej dobe žiadneho priestupku.
    
Z výpisu registra trestov je zrejmé, že obvinený sa v skúšobnej dobe nedopustil ďalšieho trestného činu.
          
 Z miesta bydliska je hodnotený všobecne.

Obvinený dňa 27.08.2011 dosiahol 18-ty rok veku a bol vyradený z evidencie ÚPSVaR XXXXX, preto nebola vyžiadaná charakteristika, keďže tá by už nebola aktuálna.

    	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor